# मलयालम भाषा

| मलयालम |
| --- |
| മലയാളം, मलयालम् |
| एक द्विभाषी मलयालम और अंग्रेज़ी बोर्ड | एक द्विभाषी मलयालम और अंग्रेज़ी साइन बोर्ड |
| बोली जाती है | भारत |
| क्षेत्र | केरलम्, लक्षद्वीप, कर्नाटक, तमिलनाडु, माहे, अण्डमान और निकोबार द्वीपसमूह, फ़ारस की खाड़ी। |
| कुल बोलने वाले | ३,५८,९३,९९०। ३,३०,१५,४२० भारत में (२००१), १८,४७,९०२ अन्य देशों में (२००७): • ७,७३,६२४ संयुक्त अरब अमीरात • ४,४७,४४० साउदी अरब में • १,३४,७२८ कुवैत में • १,३४,०१९ ओमान में • १,०५,६५५ अमेरिका में •  ९४,३१० कतर में •  ५८,१४६ बहरीन में •  २६,२३७ ब्रिटेन में •  १५,६०० शेष यूरोप में •  ११,३४६ कनाडा में •  १०,६३६ मलेशिया में •   ७,८०० सिंगापुर में •   १,४१८ ऑस्ट्रेलिया और न्यूज़ीलैण्ड में |
| श्रेणी | 29 |
| भाषा परिवार | द्रविड़* दक्षिणी
	+ तमिल-कन्नड
		- तमिल-कोडागू
			* तमिल-मलयालम
				+ मलयालम
 |
| भाषा कूट |
| ISO 639-1 | ml |
| ISO 639-2 | mal |
| ISO 639-3 | mal |
| भारत में मूल मलयालम भाषियों का वितरण |

|  |  |
| --- | --- |
| Indic script | **इस पन्ने में हिन्दी के अलावा अन्य भारतीय लिपियां भी है।** पर्याप्त सॉफ्टवेयर समर्थन के अभाव में आपको अनियमित स्थिति में स्वर व मात्राएं तथा संयोजक दिख सकते हैं। अधिक... |

मलयालम्
**मलयालम** (മലയാളം) भारत के केरल प्रान्त में बोली जाने वाली प्रमुख भाषा है। ये द्रविड़ भाषा-परिवार में आती है। केरल के अलावा ये तमिलनाडु के कन्याकुमारी तथा उत्तर में कर्नाटक के दक्षिण कन्नड़ जिला, लक्षद्वीप तथा अन्य कई देशों में बसे मलयालियों द्वारा बोली जाती है।

मलयालम, भाषा और लिपि के विचार से तमिल भाषा के काफी निकट है। इस पर संस्कृत का प्रभाव ईसा के पूर्व पहली सदी से हुआ है। संस्कृत शब्दों को मलयालम शैली के अनुकूल बनाने के लिए संस्कृत से अवतरित शब्दों को संशोधित किया गया है। अरबों के साथ सदियों से व्यापार सम्बन्ध अंग्रेजी तथा पुर्तगाली उपनिवेशवाद का असर भी भाषा पर पड़ा है।

## नाम

मलयालं का सन्धि-विच्छेद है - *मलै* (मूलशब्द : मलय - अर्थ : पर्वत) + *अळम* (मूलशब्द : आलयम - अर्थ : स्थान)। इस भाषा के भाषिक भारत के पश्चिमी घाट के गर्भ में निवास करते हैं और इसी कारण यह नाम पड़ा है। इसका सही उच्चारण ’मलयाळम्’ होता है। हिन्दी में ळ अक्षर नहीं रहता |

## उद्भव

मलयालम् भाषा अथवा उसके साहित्य की उत्पत्ति के सम्बन्ध में सही और विश्वसनीय प्रमाण प्राप्त नहीं हैं। फिर भी मलयालम् साहित्य की प्राचीनता लगभग एक हजार वर्ष तक की मानी गई हैं। भाषा के सम्बन्ध में हम केवल इस निष्कर्ष पर ही पहुँच सके हैं कि यह भाषा संस्कृतजन्य नहीं है - यह द्रविड़ परिवार की ही सदस्या है। परन्तु यह अभी तक विवादास्पद है कि यह तमिल से अलग हुई उसकी एक शाखा है, अथवा मूल द्रविड़ भाषा से विकसित अन्य दक्षिणी भाषाओं की तरह अपना अस्तित्व अलग रखने वाली कोई भाषा है। अर्थात समस्या यही है कि तमिल और मलयालम् का रिश्ता माँ-बेटी का है या बहन-बहन का। अनुसन्धान द्वारा इस पहेली का हल ढूँढने का कार्य भाषा-वैज्ञानिकों का है और वे ही इस गुत्थी को सुलझा सकते हैं। जो भी हो, इस बात में सन्देह नहीं है कि मलयालम् का साहित्य केवल उसी समय पल्लवित होने लगा था जबकि तमिल का साहित्य फल फूल चुका था। संस्कृत साहित्य की ही भाँति तमिल साहित्य को भी हम मलयालम् की प्यास बुझानेवाली स्रोतस्विनी कह सकते हैं।

सन् 3100 ईसापूर्व से लेकर 100 ईसापूर्व तक यह प्राचीन तमिल का एक स्थानीय रूप थी। ईसा पूर्व प्रथम सदी से इस पर संस्कृत का प्रभाव हुआ। तीसरी सदी से लेकर पन्द्रहवीं सदी के मध्य तक मलयालम का मध्यकाल माना जाता है। इस काल में जैनियों ने भी भाषा को प्रभावित किया। आधुनिक काल में सन् 1795 में परिवर्तन आया जब इस राज्य पर अंग्रेजी शासन पूर्णरूपेण स्थापित हो गया।

## इन्हें भी देखें

* मलयालम साहित्य
* मलयालम लिपि
* मणिप्रवालम
* केरल

## सन्दर्भ

## बाहरी कड़ियाँ

### पाठ्यपुस्तकें

#### पुस्तक शृंखला इनटेनसीव

* An Intensive Course in Malayalam
* An Intermediate Course Reader in Malayalam
* An Advanced Course Reader in Malayalam

#### पुस्तक शृंखला अपनी बोली

* अपनी बोली मलयालम लिपी Archived 2022-08-08 at the वेबैक मशीन
* अपनी बोली मलयालम 1
* अपनी बोली मलयालम 2
* अपनी बोली मलयालम 3

#### पुस्तक शृंखला भारतीय भाषा ज्योति

* भारतीय भाषा ज्योति मलयालम

#### विदेशी पुसत्कें

* Malayalam: A University Course and Reference Grammar
* Язык Малаялам

### शब्दकोश

* A Malayalam and English Dictionary
* मलयालम-हिंदी, मलयालम-अंग्रेज़ी एवं अन्य शब्दकोश
* हिन्दी-मलयालम शब्दकोश
* मलयालम-हिन्दी शब्दकोश